aadharcarddownload - Ninja Turtle Games - Play all teenage mutant ninja turtles games for free
aadharcarddownload	0 Points
Last active: 2017-03-13, 08:30 Game plays: 0 Game ratings: 0 Game comments: 0	Send a message	aadharcarddownload's favourite games	No favourite games yet	aadharcarddownload's submitted games	No games submitted	aadharcarddownload's latest comments	aadharcarddownload hasn't left a comment yet!	Profile	Report user Ons het vandeesmaand vier spanningsboeke. Die grillerigste is Madelein Rust se Lam ter slagting. Dan is daar is daar ’n tienerroman, Weg, wat jou sal laat naels kou. Selfs ons SuperRomanza, Reis deur die hart, is ’n naelbytroman. En praat van naels: Raai wat gebeur as ’n dapper hasie en ’n baie bang beer ’n harige monster met kloue gaan soek in ’n bos? Boonop is daar ’n riller van ’n restaurant waar niemand sal wil eet nie! Dit is maar ’n enkele van ons heerlike boeke vir Augustus. Onthou ook: Ons Steinhoff-boek was binne een week nommer 1 in SA!
Die spoor is egter koud. Identifikasie is onmoontlik vanweë die slagoffers se gesigbeserings en dit maak slagofferprofilering onmoontlik, want hoe vang mens ’n moordenaar as jy nie weet wie die slagoffers is of waar hulle vermoor is nie? Die enigste ander leidraad is ’n belofte van nog ’n moord oor drie en dertig dae.
Toe ’n outistiese, forensiese beeldhouer in hegtenis geneem word, gaan rooi ligte aan vir Renata. Word iets toegesmeer? Speel die obskure Noagsgemeente dalk ’n rol? Tot watter mate sal die Vrymesselaars een van hulle lede beskerm? Wat weet Mistress Raven, die eienares van die kerker waarin sado-masochiste hul seksspeletjies beoefen? En wat sal die versteurde Chanté Naudé-Mulder nóg doen om Stefan deel van haar lewe te maak?
Bloemfontein is nou eenmaal die teelaarde vir reeksmoordenaars, as ’n mens vir Madelein Rust moet glo! Sy het lank in Bloemfontein gebly en gebruik die straatplanne in haar kop om boeke op te baseer. Haar skrywersloopbaan skop af met die skryf van kortverhale, waarvan verskeie gepubliseer is. Rust se debuutroman, Die 13de kaart, is in Julie 2014 op die rakke, verskyn kort daarna op Nielsen se topverkoperlys en word benoem vir ’n ATKV-Woordveertjieprys vir Spanningsliteratuur. Haar drie daaropvolgende romans verkoop nog beter. Lam ter slagting is die vierde boek waarin doktor Renata Malan die hoofkarakter is, ’n profileerder met ’n donker verlede en ’n talent om in geweldsmisdadigers se koppe te klim.
Iets is baie verkeerd. Niekie word iewers in ’n vreemde bed wakker met kneusplekke aan haar gesig en kabelbinders wat in haar polse en enkels insny. By haar in die vertrek is ’n man. Iemand wat sy kort tevore ontmoet het. Hy noem haar sy prinses. Hy wil vir haar ’n storie vertel. Hy sê Niekie is sy prinses. Dit is deel van die storie. En, as die storie eers verby is, gaan hy vir haar ’n spesiale towerdrankie gee om haar te laat slaap. Vir altyd.
Terwyl haar ouers oorsee werk, bly Niekie in haar matriekjaar op haar eie in ’n woonstel in die stad. Kort nadat sy en haar kêrel, Zack, baklei het, verdwyn Niekie spoorloos. Die polisie is nie dadelik agterdogtig nie – Niekie het immers ietwat van ’n kunstenaarstemperament en het al voorheen, uit die bloute, saam met haar kunstenaaroom die pad gevat om te gaan skilder.
Zack begin al hoe meer bekommerd raak. Waarom het Niekie nie opgedaag vir hulle afspraak nie? Hoekom antwoord sy nie haar foon nie? Ignoreer sy hom dalk net omdat sy vies is vir hom? Maar toe Zack boonop haar woonstel verlate aantref, weet hy iets is verkeerd. Baie verkeerd. Terwyl die uurglas vir Niekie leegloop, probeer Zack en Niekie se vriende die vreemde spoor van leidrade volg wat hulle hopelik na haar ontvoerder sal lei, voor dit te laat is.
Hierdie naelbyt-spanningsverhaal sal lesers tot die laaste bladsy vasgenael hou.
Weg was ’n finalis in die LAPA-Jeugromankompetisie in 2017. Daar is min Afrikaanse spanningsverhale vir tieners op die mark, terwyl die genre wêreldwyd onder jonger lesers gewild raak. Hierdie boek vul dus ’n belangrike gaping in die mark.
Illustrasies: Caroline Pedler
Ontmoet ’n dapper klein hasie… en ’n groot, bang beer!
Klein Ben is ’n dapper hasie. Hy hou BAIE van pret en avontuur, maar hy hou GLAD nie van bed toe gaan nie. Toe sy ma hom een aand voor slaaptyd vertel van die Harige Ou Grote met sy skerp tande en skerp kloue wat in die woud woon, besluit Klein Ben om in die donker buitentoe te sluip en hom te gaan soek!
In plaas van ’n groot, harige monster ontdek Klein Ben ’n beer in die woud. ’n Baie bang beer.
Sommer gou word klein Ben en die beer groot maats, maar sal die beer dapper genoeg wees om na die monster te help soek?
Bang Beer is ’n oulike, avontuurbelaaide storie oor vriendskap en hoe om jou vrese te oorkom.
Illustrasies: Dale Blankenaar
Ontmoet vir Aristoteles, ’n kat met hope houding! Aristoteles is ’n silwergrys mannetjieskat in die fleur van sy lewe en hy is baie mooi – hy reken immers self so. Anna en haar gesin dink gelukkig ook so. Altans, dis wat Aristoteles dink. Dit hou aan tot die dag toe hy uitvind Anna wil graag ’n hond vir haar verjaardag hê.
’n Hond! Watter verstandige agtjarige dogtertjie wil so ’n irriterende, keffende dierasie hê?
Ongelukkig is die lewe van ’n straatkat nie heeltemal wat Aristoteles verwag het nie.
Ontmoet ’n paar dapper en interessante diere van regoor die wêreld. Hierdie boek bevat ses asemrowende ware dierestories. Die stories word op ’n toeganklike manier met eenvoudige taalgebruik vertel sodat beginnerlesers dit maklik self kan baasraak.
Toe Humphrey die boggelrugwalvis in ’n rivier beland, werk ’n hele span mense saam om hom te red.
’n Hond soos Knersus
Knersus is ’n bielie van ’n brak – wat op ’n dag twee skelms groot laat skrik het!
’n Perd met tekkies
Lulu die boepensvarkie het ’n heldin geword – sy het hulp ontbied nadat haar eienaar ’n hartaanval gehad het!
Illustrasies: Alison Edgson
Deel in spesiale avonture saam met ’n spesiale ouma!
Beertjie verken graag die wêreld saam met sy ouma. Hulle klim saam boom, plas in waterpoele rond en vang vis. Dit is soveel pret dat Beertjie wens die dag kan sommer vir ewig aanhou! Maar ’n lekker stywe slaaptyddrukkie van Ouma is die perfekte manier om die opwindende dag af te sluit. Dit is vir almal wonderlik en prettig om ’n liefdevolle ouma in jou lewe te hê!
Illustrasies: Monika Filipina
Ja. Beroemd. Berug. Noem dit wat jy wil. Hierdie boek is geskryf deur ’n kenner, niemand anders nie as die beroemde Nare Ou Wolf. Dus, as jy ’n haas wil vang, is dit ’n fantastiese gids propvol wen-wenke! Lek gerus solank jou lippe af vir ’n sappige happie haas!
Onthou net: hou jou oë oop vir bere, bonsende vere met ’n bietjie te veel veerkrag, en natuurlik jou eie strikke…
Teks & Illustrasies: Gaia Cornwall
Een van die gewildste Afrikaanse reekse is nou in ’n omnibus beskikbaar. In die Reënboogrant Maats-boeke is Shani-hulle op laerskool, en hulle beleef allerlei opwindende avonture – van ’n geheimsinnige hanswors wat sy verskyning tydens ’n skooluitstappie maak, tot ’n wetenskap-ekspo wat lelik skeefloop.
’n Nag van angs
Teddie se geheim
Die tweede omnibus met verhale uit hierdie gewilde reeks is nou beskikbaar. Kom deel in die opwinding, pret, liefdesteleurstellings, partytjies, kêrels en ander uitdagings van grootword.
Die reeks het al duisende jongmense bekoor. Daarom gee ons dit nou weer met ’n vars, nuwe aanslag uit as omnibusse.
Hierdie omnibus bevat drie titels uit dié gewilde reeks:
Arriana, ’n maatskaplike werker, brand uit. Haar ure is te veel en sy is moeg om die heeltyd met volwassenes en kinders se probleme te doene te kry. Teen die einde van ’n uitmergelende vergadering met die maatskaplike bestuur in die gemeenskap waar sy werk, bedank sy op die ingewing van die oomblik.
Sy ontmoet die enigmatiese biljoenêr-Ier Finnigian O’Reilly wat met sy sjarme en persoonlikheid haar hart kort voor lank in die palm van sy hand hou. Hy, aan die ander kant, is nie onaangeraak deur Arriana se plat-op-die-aarde-persoonlikheid nie.
Alles is egter nie pluis op die eiland nie. Jong meisies raak die een na die ander weg, en toe Arriana ook ontvoer word, word ’n nes van mensehandel oopgeruk. Gaan Finnigan, die plaaslike polisie en Interpol betyds wees om Arriana en die jong meisies se lot te keer?
Die storielyn bevat liefde vermeng met spanning.
Die heldin is nie perfek nie – sy is ’n driehoekblokkie wat in ’n ronde gaatjie moet pas.
Hoe om ’n hart te wen
Janke was van altyd af verlief op haar grootwordmaatjie, Louw. Maar nou is Louw verloof en hy trou binnekort. Janke en Henry gaan voorgee dat hulle ’n paartjie is om Louw jaloers te maak en sy oë oop te maak, maar hulle nou nie rekening met Kupido se streke nie.
In Troosbosbaai by haar Ouma Saar wil Pascale haar stukkende lewe regmaak, haar wonde lek terwyl sy deur haar egskeiding gaan. Juis daarom is dit so vreemd dat God hierdie tyd kies om die Ierse biker, Callum Moriarty, oor haar pad te stuur. Lang pad na liefde is ’n Christelike inspirasieromanse. God is die derde “karakter” in die verhaal.
Cecilia Nortjé is bekend vir die diepte in haar romanses, en die eg menslike verhoudings tussen die karakters. Hierdie omnibus is ’n samestelling van drie van Cecilia se vorige Romanzas, Die weddenskap, Toekomsbelofte en Net ’n stukkie papier.
Sy’s uit die staanspoor teë op Bret de Koning. Hy’s ryk, báie ryk. En Sam kén rykes. Sy’t haar stel met hulle deeglik afgetrap. Teen haar sin doen sy die smeeysterwerk vir die restourasie van Koningskop. Sy’t die geld dringend nodig, maar nie Bret se onuitstaanbare inmenging nie.
Toe hy met die belaglike weddenskap vorendag kom, laat sy haar intrek, uit pure hardkoppigheid. As hy haar wil oortuig van die voordele van geld, sal hy moet mooi dink. ’n Besoek aan ’n eksotiese eiland sal haar nie oortuig nie.
Vir eers moet Katja in elk geval konsentreer op die nuwe klerereeks wat sy op die mark bring. Gelukkig is sukses iets wat soet op die tong lê. Maar o, daardie man wat sê hoe lief hy haar het…
Pippa kan nie glo sy het uiteindelik ’n vaste werk as spabestuurder by ’n luukse oord nie. Uiteindelik kan sy as alleenma vir haar seuntjie sorg. Maar haar droom eindig toe sy besef die oord se eienaar is die man wat vyf jaar gelede soos ’n groot speld verdwyn het met haar casinogeld in sy rekening en haar hart in sy hande. Nee, sy wil hom beslis nie terughê nie. Sy wil net haar geld terughê en haar werk behou. Maar hoekom verafsku sy hom nie? Hy is immers ’n deurtrapte skelm. Eienaardig dat hy haar met soveel afsku bejeën – sy was immers nie die een wat verdwyn het nie?